יש לי חלום 
יש לי חלום; והוא ממש יותר מכל ממש.; יש לי חלום; והוא עתיק מאד וגם חדש.; יבוא היום,; בהיר משמש ומתוק מדבש,; יש לי חלום.; ישאו שלום; הרים כחולים אל עמק ואל ים,; ושיר פתאום; ישירו ילדים מעם אל עם,; ולא בחלום; יגע שירם בלב כל העולם.; יש לי חלום.; יש לי חלום; אשר קיבלתי בירושה מאת אבי.; מכל תהום; ידע לפרוש כנפיו ולהמריא.; מגיא איום; עלה צחור ממוות ומשבי.; יש לי חלום.; יש לי חלום; עצור כמעין בלב ההר.; זה המקום,; מכאן יפרוץ ויעלה ואף יגבר; ושיר שלום; ייפח מסלע זה אל כל אתר.; יש לי חלום.; 